**Piper Laurie** (1932–2023) var en amerikansk skuespiller kjent fra filmer som *Storbyens haier*, *Carrie*, *Kjærligheten trenger ingen ord* og TV-serien *Twin Peaks.*

Hun spilte i 48 filmer og 65 tv-produksjoner i løpet av karrieren. Hun gjorde også flere sceneopptredener, deriblant på Broadway.

Bakgrunn
--------

Laurie ble født Rosetta Jacobs i Detroit i Michigan. Hun var datter av de jødiske immigrantene Charlotte Sadie Alperin og Alfred Jacobs, en møbelhandler med røtter i Polen. Hun flyttet til Los Angeles i ung alder og undertegnet en avtale med Universal Pictures da hun var 17.

Karriere
--------

Laurie filmdebuterte i en birolle i komedien *Louisa* (1950) med Ronald Reagan i hovedrollen. Hun hadde etter det ledende roller i en rekke eventyr og filmkomedier som blant annet *The Milkman* (1950), *Francis Goes to the Races* (1951), *Has Anybody Seen My Gal?* (1952), *Son of Ali Baba* (1952), *The Golden Blade* (1953) og *Johnny Dark* (1954). I denne perioden spilte hun sammen med kjente skuespillere som Tony Curtis og Rock Hudson. I 1955 dro hun til New York for å delta i diverse TV-produksjoner slik som *The Best of Broadway* (1955), *Robert Montgomery Presents* (1955), *Front Row Center* (1956) og *Westinghouse Desilu Playhouse* (1959). Hun hadde i denne perioden også noen opptredener i TV-filmer, slik som *The Road That Led Afar* og *The Ninth Day* (1956). 

I 1961 returnerte Laurie til Los Angeles for å spille en av de ledende rollene mot Paul Newman i dramafilmen *The Hustler*, en rolleprestasjon som året etter førte til at hun ble nominert til en Oscar for beste kvinnelige hovedrolle. På 1960- og 1970-tallet hadde hun også en del engasjement på scenen, blant annet på Broadway.

I 1976 spilte hun rollen som den religiøst fanatiske moren til Carrie i skrekkfilmen *Carrie* og i 1986 hadde hun en sentral rolle i *Kjærligheten trenger ingen ord*. I 1990 fikk hun rollen som den slue Catherine Martell i serien *Twin Peaks*. Deretter hadde hun en sentral birolle i *Storyville* (1992) og i Dario Argentos skrekkthriller *Trauma* (1993). Hun har etter det hatt diverse roller i en rekke mindre markante spillefilmer, samt TV-filmer og gjesteopptredener i flere kjente TV-serier.

Priser
------

I 1987 ble hun tildelt en Emmy for sin rolle i TV-filmen *Promise*, og i 1991 ble hun tildelt en Golden Globe for sin rolle i *Twin Peaks*.

Laurie ble nominert til Emmy-prisen syv ganger (1958, 59, 81, 83, 84, 90, 91 og 99) og Golden Globe tre ganger (1977, 84 og 87). Hun ble også Oscar-nominert tre ganger; Første gang i 1962 i kategorien for beste kvinnelige hovedrolle i filmen *The Hustler*, andre gang i 1977 i kategorien for beste kvinnelige birolle for *Carrie* og tredje gang i 1987 (samme kategori) for *Children of a Lesser God*.

Privatliv
---------

Piper giftet seg i 1962 med journalist og kritiker Joseph Morgenstern. De fikk ett barn sammen og ble skilt i 1981.

Referanser
----------

1. ↑   Internet Broadway Database, Internet Broadway Database person-id 49055, besøkt 9. oktober 2017[Hentet fra Wikidata]
2. ↑   Social Networks and Archival Context, SNAC Ark-ID w62812zz, besøkt 9. oktober 2017[Hentet fra Wikidata]
3. ↑   Gemeinsame Normdatei, besøkt 12. desember 2014[Hentet fra Wikidata]
4. ↑   «Piper Laurie, Oscar-Nominated ‘Carrie’ and ‘The Hustler’ Star, Dead at 91», verkets språk engelsk, besøkt 14. oktober 2023[Hentet fra Wikidata]
5. ↑  Bergan, Ronald (15. oktober 2023). «Piper Laurie obituary». *The Guardian* **(engelsk)**. ISSN 0261-3077. Besøkt 23. desember 2023. «American actor best known for her roles in the classic films The Hustler, Carrie and Children of a Lesser God»
6. ↑  «Sort by Release Date - Movies and TV Shows With Piper Laurie (descending)». *IMDb*. Besøkt 15. oktober 2023.
7. 1 2  «Piper Laurie Biography - Yahoo! Movies». *web.archive.org*. 5. april 2006. Archived from the original on 5. april 2006. Besøkt 29. juli 2022. CS1-vedlikehold: Uheldig URL (link)
8. 1 2  «Piper Laurie». *IMDb*. Besøkt 29. juli 2022.

Eksterne lenker
---------------

* (en) Piper Laurie på Internet Movie Database Rediger på Wikidata

* (sv) Piper Laurie i Svensk Filmdatabas Rediger på Wikidata

* (da) Piper Laurie på Filmdatabasen Rediger på Wikidata

* (da) Piper Laurie på Scope Rediger på Wikidata

* (fr) Piper Laurie på Allociné Rediger på Wikidata

* (en) Piper Laurie på AllMovie Rediger på Wikidata

* (en) Piper Laurie hos Turner Classic Movies Rediger på Wikidata

* (en) Piper Laurie hos Rotten Tomatoes Rediger på Wikidata

* (en) Piper Laurie hos The Movie Database Rediger på Wikidata

* (en) Piper Laurie hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** ICCU **·** BNE **·** CiNii **·** Discogs
 |